Çeteyanê DAÎŞ'î ra xelisnayîşê Baxozî bajarê Hannoverî yê Almanya  de ame pîrozkerdene.
Rayberîya PYD-Hannoverî de  Kurdistanijan û dostanê înan serkewtişê QSD’î yê vera çeteyan pîroz kerd. Qiseykerdişan de ame vatene ke Rojawan de DAÎŞ qedîya la peynîya ci hema nêameya. Cunku perpirsîyarê ci Erdogan  hema karê xo ser de yo. Çi wext ke Erdogan gina war, o wext peynîya çeteyan zî yena.  Semedê naye zî 31’ê Adare firsetêko rind o. Şarê ma ganî bi reyanê xo vernîya faşîzmê îqtîdarî bigîro.
Badê qiseykerdişan bi def û zûrna govendî ameyî girewtene û sloganê sey biciwîyo xoverdayîşê YPG, YPJ, QSD’yî, bicîwîyo xoverdayîşê zîndanan, biciwîyo xerdayişê Rayber Apo’yî ameyî eştene.
